PSL บวก 5.15% หลังแจ้งงบฯ Q2/60 ขาดทุนลดลง-ขานรับดัชนี BDI ปรับขึ้น
PSL บวก 5.15% หลังแจ้งงบฯ Q2/60 ขาดทุนลดลง-ขานรับดัชนี BDI ปรับขึ้น โดย ณ เวลา 10.34 น. ราคาหุ้นอยู่ที่ระดับ 10.20 บาท บวก 0.50 บาท หรือ 5.15% ด้วยมูลค่าซื้อขาย 89.36 ล้านบาท
30 พ.ค. 2561

ผู้สื่อข่าวรายงานว่า บริษัท พรีเชียส ชิพปิ้ง จำกัด (มหาชน) หรือ PSL ณ เวลา 10.34 น. อยู่ที่ระดับ 10.20 บาท บวก 0.50 บาท หรือ 5.15% ด้วยมูลค่าซื้อขาย 89.36 ล้านบาท

บมจ.พรีเชียส ชิพปิ้ง (PSL) แจ้งผลประกอบการไตรมาส 2/60 มีผลขาดทุนสุทธิ 5.2 ล้านบาท ลดลงจากไตรมาสเดียวกันของปีก่อนที่มีผลขาดทุนสุทธิ 475.44 ล้านบาท หลังมีรายได้จากการเดินเรือสุทธิเพิ่มขึ้น 25%
เนื่องจากรายได้เฉลี่ยต่อวันต่อลำเรือเพิ่มขึ้นจาก 6,293 เหรียญสหรัฐในไตรมาส 2/59 เป็น 9,206 เหรียญสหรัฐในไตรมาส 2/60 เป็นผลจากตลาดอัตราค่าระวางเรือขนส่งสินค้าแห้งเทกองที่ตกต่ำอย่างต่อเนื่องได้ฟื้นตัวขึ้นจากปีที่แล้ว
ขณะที่ในงวดไตรมาสนี้ไม่มีการบันทึกขาดทุนจากการขายเรือเก่าและขาดทุนจากการด้อยค่าของเรือเหมือนในงวดไตรมาส 2/59 ที่มีการบันทึกขาดทุนดังกล่าวในระดับ 135.64 ล้านบาท
บล.เคทีบี (ประเทศไทย) ระบุในบทวิเคราะห์ฯว่า การสูงขึ้นของราคาสินค้าโภคภัณฑ์ ปริมาณการค้าระหว่างประเทศที่สูงขึ้น และ ดัชนี Baltic Dry Index (BDI) ล่าสุด อยู่ที่ 1,023 จุด ยังหนุนราคาหุ้นกลุ่มเรือเทกอง ที่ตลาดหุ้นไทย มี PSL เป็นตัวหลักของกลุ่ม
ส่วนบล.เออีซี ระบุว่า ดัชนี BDI Index ปรับขึ้น +3.02% จากวันก่อนหน้า สู่ระดับ 1,023 จุด เป็นบวกกลุ่มเรือเทกองทั้งบมจ.โทรีเซนไทย เอเยนต์ซีส์ (TTA และ PSL
ด้านบล.ไอร่า แนะนำหุ้น PSL ใช้กลยุทธ์ Follow Buy เหนือ 9.90 บาทเพื่อเล่นสั้น โดยให้แนวรับ 9.60-9.50 บาท ส่วนแนวต้าน 10.30-10.70 บาท และตัดขาดทุน 9.40 บาท เนื่องจากระดับราคาได้มีทิศทาง Positive อย่างมากและกำลังจะทดสอบแนวต้านสำคัญ Downtrend Line ที่บริเวณ  9.90 บาท ซึ่งพร้อมจะ Break เพื่อเป็นสัญญาณซื้อระยะสั้น ๆ ที่จะมีแนวต้านเป้าหมายถัดไปที่ 10.70 บาทเป็นอย่างน้อย